ઘણી વખત તેઓ એરપોર્ટ પર જ હેંગરવાળી બિલ્ડિંગના જ અતિથિ રૂમમાં પોતાના કપડા બદલી લે છે. આખો દિવસ ગરમીમાં સભાઓ સંબોધિત કર્યા બાદ તેમનો જભ્ભો ખરાબ થઇ જાય છે. એટલે પાછા ફરતી વખતે જો સીધા ઘરે નહીં પરંતુ બીજે ક્યાય સભામાં, બેઠકમાં કે કોઇ ઇન્ટરવ્યૂ માટે જવાનું હોય તો તેઓ પોતાના કપડા એરપોર્ટ પર જ બદલી લે છે. એરપોર્ટ પર ફરીથી તેમનો ફોનનો સિલસિલો શરૂ થઇ જાય છે, તેઓ વિમાનમાં હતા તે દરમિયાન શું ઘટ્યું, શું રાજકીય પ્રહારો થયા વગેરે તેઓ પોતાની કોર ટીમ પાસેથી જાણી લે છે. મોદી પોતાનો ફોન નથી રાખતા તેઓ પીએના જ ફોન પરથી વાતચીત કરી લે છે.